Z á p i s n i c a
					        č. 9
					
z rokovania Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa  12. 11. 2014 per rollam.

Zúčastnení : podľa priložených dokladov mailovou formou.
 
P r o g r a m :
1/ Prerokovanie poskytnutia jednorazových finančných výpomocí k Vianociam 2014.
2/ Zrušenie uznesení uvedených v zápisnici č. 8 z rokovania komisie dňa 20.10.2014, 
Bod č. 4, odsek č. 4/ D. P., Bernolákovo  
	 	      5/ H. S., Halašova  č. 36, Bratislava.  

K bodu č. 1
Na základe pokynu predsedu komisie Ing. Martina Bartoša boli dňa 12. 11. 2014 všetkým členom komisie poslané mailovou formou zoznamy obyvateľov, ktorým môže byť poskytnutá jednorazová finančná výpomoc k Vianociam 2014 v súlade so platnými Zásadami poskytovania finančných výpomocí obyvateľom mestskej časti BNM schválenými uznesením MZ MČ BNM číslo 2/16 dňa 17. 3. 2011 v znení úpravy schválenej uznesením č. 5/20 dňa 16. 6. 2011 a Dodatku č. 1 schváleného uznesením č. 9/19 dňa 14. 2. 2012. 
Návrh
Uznesenie č.9/1
Zúčastnení členovia komisie prerokovali predložené zoznamy poskytnutia jednorazových finančných výpomocí k Vianociam 2014 a odporučili poskytnúť pre 386 obyvateľov mestskej časti BNM jednorazové  finančné výpomoci v celkovej sume 14 700,- € v súlade s platnými zásadami a schváleným rozpočtom mestskej časti. 
Hlasovanie : zúčastnení :  7,  za : 7.

K bodu č. 2
Na základe pokynu predsedu komisie p. Ing. Martina Bartoša vzhľadom na skutočnosť, že      na rokovaní komisie dňa 20.10.2014 komisia odporučila riešiť havarijnú situáciu bytu           p. J. J., Bojnická 23 a bytovú situáciu p. B. A., Riazanská 56, poskytnutím bytov, ktoré už boli komisiou odporučené na poskytnutie na predchádzajúcich rokovaniach a neboli navrhnuté na schválenie miestnym zastupiteľstvom, pre p. P. D., Bernolákovo a p. S. H., Halašova  č. 36, Bratislava, komisia navrhuje zrušiť v Zápisnici č. 8 /2014 
Bod č. 4, odsek č. 4/ D. P., Bernolákovo  
	 	      5/ H. S., Halašova  č. 36, Bratislava.  
O riešení žiadosti menovaných rozhodne po komunálnych voľbách nová ustanovená komisia. 
Hlasovanie : zúčastnení : 7,  za : 7.

								   Ing. Martin Bartoš										predseda  komisie v. r.
Zapísala : Janovičová